Ја бих ведро, ал' се заоблачи
Ја бих ведро, ал' се заоблачи,
Из облака муње посеваше,
Све девојке муње погледаше,
Само не хте Милица сестрица.
Све девојке Милицу питају:
„Ој, Милице, наша другарице!
Да л’ си луда, ил’ одвише мудра
Што ти не хте муње да погледиш?”
„Нисам луда нит’ одвише мудра:
Нисам вила по небу да гледам,
Већ девојка кудељу да предем,
Кудељу да предем у земљу да гледам.”

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 93., стр. 70.

Српске лирске народне песме‎
Народне песме у Крајини